als_Latn dik_Latn sag_Latn
30 vjet më parë si dje, doli albumi i parë në CD në dyqane. Më 1 Tetor 1982, u hodh në treg sërish për publikun albumi i gjashtë i Billy Joel. Albumi fillimisht doli në vitin 1978, por u caktua të dilte në disqet e rinj kompakt me rastin e lançimit të CD Player-it të parë, Sony PKD-101.
Hulumtimi dhe zhvillimi i disqeve kompakte në të vërtetë filloi para 1982. Në vitin 1974, kompania elektronike Philips kërkoi të krijojë një platformë të re audioje, që të ishte e vogël në madhësi dhe e mirë në cilësi se sa pllakat e gramafonit dhe kasetat. Tre vjet më vonë, kompania krijoi një laborator ku do të prodhonin CD-të. Kompania i quajti ato “Disqe Kompakte” ose siç njihen ndryshe “CD” për të ndjekur emërtimin e produktit tjetër të saj që ishte “kaseta kompakte”.
Në atë kohë, Sony ishte gjithashtu në zhvillimin e vet të teknologjisë së CD-ve, por të dy kompanitë u bashkuan së bashku për lançimin zyrtar të CD-ve në vitin 1982. Sigurisht, CD-ja u prit me skepticizëm në fillim. U deshën disa vite që CD-ja të përparonte.
Edhe pse përqindja e njerëzve në botë që përdorin CD është vazhdimisht në rënie, nuk mund ta mohojmë faktin se formati pati një ndikim të madh në industrinë e muzikës.
(Herë të lexuara: 200)
als_Latn als_Latn als_Latn als_Latn als_Latn